Борис Младенов-Young
Сълзи съм виждал като дъжд пороен…

chitanka.info

Сълзи съм виждал като дъжд пороен,

разкъсвали са моето сърце

и дълго аз съм бил от тях разстроен,

забрава докато ги отнесе.

Но те не са били прерогативи

в живота ми на лекар и човек,

сълзи на радост в мигове щастливи

съм изживял по своя път нелек.

Те капят като перлени мъниста

по грейналото детско личице

и благодарност истинска и чиста

в засмените очички се чете.

Сълзите на детето оздравяло

разнежват моята душа и тяло!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.